Buat 1 alinea dalam bahasa Betawi dengan tema olahraga.

Robi girang bênêr wayah di lapangan SMP-nyè dipasang ring baskèt. Sêjak ntu diè sêring maèn baskèt di luar jêm pêlajaran sêmbari ngajak têmên-têmênnyè milu maènin jugè. Tumannyè mêrèka maèn 3 x 3 atau three on three. Kêbênêran, guru olahragè ngêliat bakat Robi wayah bêrmaèn baskèt. Èh, têrus Robi diangkat ngêjadi kêtuè tim baskèt lanang di sêkola amè dapêt amanah buat ngêlatih têmên-têmên lanang laènnyè. Mêrèka gè sêmpêt milu pêrtandingan baskèt antêr-SMP. Wayah pêrtandingan, Robi sêlalu jadi sasaran sikut amè jêgal lawan karna diè bêgono ngêmpêtin kalo ngêblok. Kêtumanan Robi adalah ngêdêkêtin lawan dêngan jarak nyang bêgono dêkêt. Kalo Robi udèh ngêblok atau ngalang-ngalangin, udèh dah tim lawan kagak bisè bêkutik.